Daniel Strauss se Dink Soos 'n Miljardêr is 'n topverkoper! - Celebrity Tweets
Daniel Strauss se Dink Soos 'n Miljardêr is 'n topverkoper!
Op 26 Februarie 2021 het die suksesvolle entrepreneur en waagkapitalis, Daniel Strauss se eerste boek, DINK SOOS 'N MILJARDÊR, boekwinkels en aanlynplatforms landswyd getref en soos voorspel het dit blitsvinnig 'n topverkoper geword!
Dié boek, wat propvol vermaak en nuttige inligting is, en waarin Daniel aan entrepreneurs verduidelik hoe jy jou lewe kan verander deur jou manier van dink te verander, is volgens Nielsen Bookscan SA (NBS-SA) se ranglys reeds nou al drie weke in 'n ry die nommer een Afrikaanse verkoper in die land, nadat dit alreeds voorheen ook die die nommer een verkoper van alle Afrikaanse asook alle Suid-Afrikaanse boeke was!
"Ek het eerlikwaar net die boek geskryf om ander entrepreneurs te help. Ek wil régtig net mense help. Ek het ek nie gedink iemand anders behalwe my ma en my vrou gaan die boek koop nie", lag hy skaam. "Ek is nederig dankbaar vir almal se ondersteuning en ongelooflik opgewonde om te sien hoe dit mense se denke positief verander want dít kan 'n omwenteling in die besigheidswêreld bewerkstellig", sê Daniel.